Hedmark Arbeiderparti

Hedmark Arbeiderparti, stiftet i 1904, var fylkesavdeling av Arbeiderpartiet.

Hedmark Arbeiderparti var det største politiske partiet i Hedmark og fikk ved fylkestingsvalget i 2015 45,4 % av stemmene og 16 av de 33 representantene i Hedmark fylkesting. Dette er en fremgang på en representant i forhold til forrige periode.

Leder i Hedmark Arbeiderparti var Per-Gunnar Sveen.

Hedmark Arbeiderparti har avlet flere kjente norske politikere, som Odvar Nordli, Fredrik Monsen, Kristian Fjeld, Harald Johan Løbak, Kjell Borgen, Sigbjørn Johnsen, Anne-Lise Bakken, Knut Storberget og Sylvia Brustad.

Hedmark Arbeiderparti og Oppland Arbeiderparti slo seg sammen til Innlandet Arbeiderparti 1. april 2019.

AUF
AUF i Hedmark er ungdomsorganisasjonen til Hedmark Arbeiderparti og fylkesavdeling av Arbeidernes ungdomsfylking (AUF). 

AUF i Hedmark er den største politiske ungdomsorganisasjonen i Hedmark, og har (pr 31.12.2009) 264 medlemmer. Leder fra februar 2010 var Magnus Stenseth. Våren 2012 trakk han seg, og Kaja Haugseth ble på ekstraordinært årsmøte valgt til ny leder. Fra november 2013 til årsmøtet i januar 2016 var Kjersti Dreyer Sidselrud leder. Dagens leder er Håvard Sagbakken Saanum

Flere kjente politikere har tidligere ledet AUF i Hedmark, blant annet tidligere statsminister Odvar Nordli og stortingsrepresentant Anette Trettebergstuen. Andre kjente hedmarkspolitikere med bakgrunn fra AUF er Sylvia Brustad, Sigbjørn Johnsen, samt de tidligere statsrådene Anne-Lise Bakken og Kjell Borgen.

Fylkespolitikere for Hedmark Arbeiderparti 2015-2019
 Fylkesrådsleder (med ansvar for blant annet økonomi, regional utvikling og kultur) Per-Gunnar Sveen, Elverum
 Fylkesråd for samferdsel og miljø, Anne Karin Torp Adolfsen, Løten
 Fylkesråd for næring, likestilling, tannhelse og folkehelse, Thomas Breen, Rendalen 
 Fylkesvaraordfører og komitéleder for økonomi, eiendom og regionalt samarbeid, Gunn Randi Fjæstad, Stange
 Gruppeleder og komitéleder for kompetanse og kultur, Lasse Juliussen, Nord-Odal

Øvrige Arbeiderpartirepresentanter i Hedmark fylkesting 2015-2019 (per oktober 2015):
 Turid Backe-Viken, Trysil
 Thomas Langeland Jørgensen, Hamar
 Elisabeth Sidselrud Christiansen, Kongsvinger
 Johnny Stranden, Ringsaker
 Margrethe Skjærbæk, Elverum
 Svein Borkhus, Alvdal
 May-Liss Sæterdalen, Våler (Hedmark)
 Reidar Åsgård, Engerdal
 Ditte Marie Sung Geisler Olsen, Hamar
 Terje Andreas Hoffstad, Stor-Elvdal
 Berit Haveråen, Eidskog
 Bjørn Jarle Røberg-Larsen, Elverum
 Elin Mikaelsen, Stange
 John Magne Pedersen Tangen, Løten

Stortingsrepresentanter for Hedmark Arbeiderparti 2013-2017
 Knut Storberget, Elverum (Næringskomiteen)
 Anette Trettebergstuen, Hamar (Familie- og kulturkomiteen)
 Tone Sønsterud, Kongsvinger(Kirke-, utdannings- og forskningskomitéen)

Ledere i Hedmark Arbeiderparti
 Per-Gunnar Sveen 2015-
 Bente Elin Lilleøkseth 2010-2015
 Reidar Åsgård 2001-2010
 Nils A. Røhne 1998-2001
 Einar Olav Skogholt 1990-1998
 Kjell Borgen 1976-1990
 Kjell Magne Fredheim 1971-1976
 Odvar Nordli 1968-1971
 Harald Johan Løbak 1954-1968
 Otto Dahl 1953-1954
 Harald Johan Løbak 1952-1953
 Oscar Nilssen 1921-1952 
kilde: stortinget.no

Referanser

Eksterne lenker 
 Hedmark Arbeiderparti
 AUF i Hedmark
 Hedmark fylkesting

Arbeiderpartiets fylkesorganisasjoner
Politiske partier etablert i 1904
Politikk i Innlandet
Opphør i 2019